3. ΝΟΜΟΣ υπ’ αριθ. 33 της 30/30 Απρ. 1943 (ΦΕΚ Α΄ 113) Περί τροποποιήσεως και συμπληρώσεως διατάξεων του Α.Ν. 2027/39 «περί αναδιοργανώσεως της Υπηρεσίας των Γενικών Αρχείων του Κράτους. Εκυρώθη και διετηρήθη εν ισχύϊ δια της υπ' αριθ. 294 της 30/30 Μαΐου 1946 (ΦΕΚ Α΄ 186) Πράξεως Υπουργ. Συμβουλίου. Άρθρ.1-4.(Τροποποιούνται τα άρθρ. 1, 7, 8 και 9 Α.Ν. 2027/1939). Άρθρ.13.-Ο Διευθυντής εντός του Α΄ διμήνου εκάστου έτους υποβάλλει εις το προϊστάμενον Υπουργείον έκθεσιν των υπό της υπηρεσίας των Αρχείων του Κράτους κατά το λήξαν έτος πεπραγμένων. Άρθρ.14.-Επαναφέρεται εν ισχύϊ αι διατάξεις του Νόμ. 1289/19 «περί ιδρύσεως μονίμου τοπικού Αρχείου εν Ύδρα» πλην των υπό του άρθρ. 12 οριζομένων. Άρθρ.5.-Απαγορεύεται η πώλησις δημοσίων εγγράφων και χειρογράφων της εποχής της Επαναστάσεως και εξής υπό ιδιωτών προς ιδιώτας ή Οργανισμούς ιδιωτικού δικαίου. Τα Γενικά Αρχεία του Κράτους υποχρεούνται να αγοράζωσι ταύτα αντί τιμήματος οριζομένου εκάστοτε υπό της Επιτροπής. Ο παραβάτης διώκεται εγκλήσει των Γενικών Αρχείων του Κράτους και τιμωρείται δια φυλακίσεως ενός μηνός μέχρι πέντε ετών και δια χρηματικής ποινής μέχρι του 10/πλασίου της αξίας του πωληθέντος εγγράφου. Άρθρ.6.-Οι διάδοχοι των αφυπηρετούντων συμβολαιογράφων υποχρεούνται να υποβάλωσιν εντός προθεσμίας τριών μηνών, αφ' ης ήθελον αναλάβη την διεύθυνσιν των συμβολαιογραφείων, προς τον Διευθυντήν των Γενικών Αρχείων του Κράτους δήλωσιν των κωδίκων και των αρχείων, άτινα παρέλαβον παρά του προκατόχου των, ποιούμενοι ιδιαιτέραν μνείαν των εχόντων ιστορικήν αξίαν γραπτών μνημείων (συγιλλίων κλπ.). Η ανωτέρω διάταξις δεν ισχύει δια τας πόλεις ένθα λειτουργούσι μόνιμα τοπικά αρχεία εις την διεύθυνσιν των οποίων δέον να υποβάλλεται η σχετική δήλωσις. Οι παραβάται των ανωτέρω διατάξεων υπάγονται εις τας διατάξεις του άρθρ. 13 παρ. 4 του Α.Ν. 2027/39. Άρθρ.7.-Εν τω προϋπολογισμώ του Υπουργείου Θρησκευμάτων και Εθνικής Παιδείας αναγράφεται κατ' έτος πίστωσις υπέρ των Γενικών Αρχείων του Κράτους ανερχομένη εις 1.000.000 δραχμών και διατιθεμένη κατά τα εν τω άρθρ. 14 του Α.Ν. 2027/1939 οριζόμενα. «Η ανωτέρω πίστωσις δύναται ν' αυξάνηται ή να ελαττούται δια κοινής αποφάσεως των Υπουργών Εθνικής Παιδείας και Οικονομικών». Η εντός « » παράγραφος προσετέθη δια του Νόμ. 1514/1944. Άρθρ.8.-(Τροποποιείται το άρθρ. 14 Α.Ν. 2027/ 1939). (Αντί για τις σελ. 749-756) Σελ. 749(α) Τεύχος 1102-Σελ. 55 625 Γενικά Αρχεία του Κράτους 31.Ι.β.1-3 Άρθρ.9.-Αι συλλογαί εγγράφων καταργουμένων αρχείων, διαλυομένων ιδιωτικών επιστημονικών σωματείων και πατριωτικών εταιρειών κατατίθενται εις τα Γενικά Αρχεία του Κράτους. Η καταστροφή αχρήστων αρχείων των ανωτέρω νομικών προσώπων επιτρέπεται μόνον κατόπιν εγκρίσεως της Επιτροπής των Γενικών Αρχείων του Κράτους. Άρθρ.10.-Δι' αποφάσεως του Υπουργείου Θρησκευμάτων και Εθνικής Παιδείας προτάσει του Διευθυντού των Γενικών Αρχείων του Κράτους ορίζονται συμπληρωματικαί αποθήκαι εις κενούς χώρους δημοσίων κτιρίων, είτε εν ανάγκη εις ιδιωτικά οικήματα επί ενοικίω προς φύλαξιν των αρχειακών συλλογών. Η ενοικίασις ιδιωτικού οικήματος προς φύλαξιν αρχείων προϋποθέτει σύμφωνον γνώμην της υπηρεσίας Δημοσίων Κτημάτων του Υπουργείου Οικονομικών, ήτις αναλαμβάνει και την σχετικήν δαπάνην. Άρθρ.11.-Το Γενικόν Χημείον του Κράτους, ως και πάσα αρμοδία υπηρεσία υποχρεούται να παρέχη προς τα Γενικά Αρχεία του Κράτους πάσαν επιστημονικήν ή τεχνικήν οδηγίαν σχετιζομένην προς την υγιεινήν των εγγράφων. Σελ. 750(α) Τεύχος 1102-Σελ. 56 626 31.Ι.β.3 Γενικά Αρχεία του Κράτους Άρθρ.12.-Κατόπιν αιτήσεως επιστημονικών ιδρυμάτων και ερευνητών ημεδαπών ή αλλοδαπών δύναται η υπηρεσία των Γενικών Αρχείων του Κράτους να παρέχη φωτογραφικά αντίτυπα εγγράφων κατόπιν αδείας του Διευθυντού, των δαπανών λογιζομένων εις βάρος του αιτούντος.

[Source: greek_legal_code_raptarchis | Tokens: 3323]